Rikunarita-ORG/Wikinium huggingface dataset:
# Άαρον Μπεκ

| Άαρον Μπεκ |
| --- |
|  |
| Γενικές πληροφορίες |
| Όνομα στη μητρική γλώσσα | Aaron Temkin Beck (Αγγλικά)  |
| Γέννηση | 18  Ιουλίου 1921 Πρόβιντενς |
| Θάνατος | 1  Νοεμβρίου 2021 Φιλαδέλφεια |
| Χώρα πολιτογράφησης | Ηνωμένες Πολιτείες Αμερικής |
| Εκπαίδευση και γλώσσες |
| Μητρική γλώσσα | Αγγλικά |
| Ομιλούμενες γλώσσες | Εβραϊκά Αγγλικά |
| Εκπαίδευση | διδάκτωρ ιατρικής |
| Σπουδές | Πανεπιστήμιο Μπράουν (έως 1942) Yale School of Medicine (έως 1946) |
| Πληροφορίες ασχολίας |
| Ιδιότητα | ψυχίατρος διδάσκων πανεπιστημίου professor of medicine ψυχοθεραπευτής |
| Εργοδότης | Πανεπιστήμιο της Πενσυλβάνια |
| Οικογένεια |
| Σύζυγος | Phyllis W. Beck (1950–2021) |
| Τέκνα | Judith S. Beck |
| Αξιώματα και βραβεύσεις |
| Βραβεύσεις | βραβείο Λάσκερ-ΝτεΜπέικι κλινικής ιατρικής έρευνας (2006) Joseph Zubin Award (1999) Grawemeyer Awards (2004) βραβείο Χάινς (2001) Edward J. Sachar Award (2011) Βραβείο «Πρίγκιπας Μαχιντόλ» (2011) Bell of Hope Award (2010) Strecker Award (2006) Sarnat Prize (2003) Robert J. and Claire Pasarow Foundation Award for Distinguished Contributions to Neuropsychiatric Research (2007) μέλος στην Αμερικανική Ακαδημία Τεχνών και Επιστημών James McKeen Cattell Fellow Award (1992) Thomas William Salmon Medal (2007) APA Distinguished Scientific Award for the Applications of Psychology (1989) |
|  Σχετικά πολυμέσα |
|

Ο **Άαρον Τέμκιν Μπεκ** (*Aaron Temkin Beck*, 18 Ιουλίου 1921 - 1 Νοεμβρίου 2021) ήταν Αμερικανός ψυχίατρος και ομότιμος καθηγητής στο τμήμα ψυχιατρικής στο Πανεπιστήμιο της Πενσυλβάνια. Θεωρείται ως ο πατέρας της γνωστικής θεραπείας και οι πρωτοποριακές του θεωρίες χρησιμοποιούνται ευρέως στη θεραπεία της κλινικής κατάθλιψης. Ο Μπεκ ανέπτυξε επίσης ερωτηματολόγια αυτοαναφοράς για την κατάθλιψη και το άγχος, ιδίως το Ερωτηματολόγιο Κατάθλιψης του Μπεκ (Beck Depression Inventory - BDI), το οποίο έγινε ένα από τα πιο ευρέως χρησιμοποιούμενα εργαλεία για τη μέτρηση της βαρύτητας της κατάθλιψης.

## Παραπομπές
# Εικονικό φάρμακο

Ένα **εικονικό φάρμακο** (αγγλικά: **placebo**) είναι μια πλαστή (εικονική) ιατρική παρέμβαση που μπορεί να παραγάγει το φαινόμενο της αυθυποβολής. Συνήθεις εικονικές παρεμβάσεις είναι τα αδρανή σκευάσματα (δισκία). Σε μια τέτοια εικονική θεραπευτική διαδικασία χορηγείται στον ασθενή ένα αδρανές χάπι, δίνεται στον ασθενή πληροφορία ότι αυτό μπορεί να βελτιώσει την κατάστασή του, αλλά δεν δίνεται πληροφορία ότι είναι στην πραγματικότητα αδρανές. Μια τέτοια παρέμβαση μπορεί να κάνει τον ασθενή να πιστέψει ότι η θεραπεία θα αλλάξει την κατάστασή του, και αυτή η πεποίθηση μπορεί να παραγάγει μια υποκειμενική αντίληψη θεραπευτικού αποτελέσματος, κάνοντας τον ασθενή να αισθανθεί ότι η κατάστασή του έχει βελτιωθεί. Το φαινόμενο αυτό είναι γνωστό ως το φαινόμενο placebo (πλασίμπο).

## Η χρήση τους

Εικονικά σκευάσματα χρησιμοποιούνται ευρέως στην ιατρική έρευνα, αλλά όχι στην ιατρική πρακτική, και το φαινόμενο placebo είναι ένα ευρέως διαδεδομένο φαινόμενο. Οι επιδράσεις της αδρανούς ιατρικής παρέμβασης ενδέχεται να περιλαμβάνονται στις επιδράσεις πολλών ενεργών ιατρικών παρεμβάσεων. Οι επιδράσεις της αυθυποβολής υποδείχνουν σε σημασία της αντίληψης και σε ρόλο του εγκεφάλου στη σωματική υγεία. Ωστόσο, αν χρησιμοποιείται ως θεραπεία σε κλινική ιατρική (σε αντίθεση με την εργαστηριακή έρευνα), η απάτη που συνεπάγεται η χρήση εικονικών σκευασμάτων δημιουργεί, μεταξύ άλλων, ηθικά προβλήματα για τη σχέση ειλικρίνειας μεταξύ του γιατρού και του ασθενούς. Η Επιτροπή Επιστήμης και Τεχνολογίας της Βουλής των Κοινοτήτων στο Ηνωμένο Βασίλειο αναφέρει ότι: «... η συνταγογράφηση εικονικών σκευασμάτων ... συνήθως βασίζεται σε κάποιο βαθμό εξαπάτησης του ασθενούς» και «συνταγογράφηση εικονικών σκευασμάτων είναι κακή ή και επιβλαβής ιατρική πρακτική. Οι επιδράσεις τους είναι αναξιόπιστες και απρόβλεπτες και δεν μπορούν να αποτελούν τη μόνη βάση για οποιαδήποτε θεραπεία εντός του Εθνικού Συστήματος Υγείας.»

Μετά από δημοσίευση του Henry Κ. Beecher το 1955 το φαινόμενο είχε θεωρηθεί ότι έχει κλινικά σημαντικές επιδράσεις. Η άποψη αυτή αμφισβητήθηκε όταν το 2001 μια συστηματική ανασκόπηση των κλινικών δοκιμών κατέληξε στο συμπέρασμα ότι δεν υπήρχαν στοιχεία για κλινικά σημαντικές επιπτώσεις, εκτός ίσως για τη θεραπεία του πόνου και συνεχούς υποκειμενικής επίδρασης συμπτωμάτων. Η δημοσίευση αυτή έγινε αντικείμενο δριμείας κριτικής.

## Παραπομπές
# Ψυχοπαθολογία

Η λέξη **ψυχοπαθολογία** έχει διαφορετικά νοήματα. Ένα από αυτά είναι η μελέτη της ψυχικής διαταραχής, της κατάθλιψης και της απροσάρμοστης συμπεριφοράς. Σε αυτα τα συμφραζόμενα, ο όρος συναντάται περισσότερο στην ψυχιατρική, ενώ ο όρος παθολογία αναφέρεται στις διαδικασίες που λαμβάνουν χώρα κατά τη φάση της ασθένειας. Μία άλλη γενικευμένη χρήση του όρου σχετίζεται με ψυχικά συμπτώματα που παράγονται σε κάποιες φυσικές ασθένειες (π.χ. η «μελέτη της ψυχοπαθολογίας του εγκεφαλικού»).

## Εξωτερικοί σύνδεσμοι

* Πολυμέσα σχετικά με το θέμα  Ψυχοπαθολογία στο Wikimedia Commons
* Λεξιλογικός ορισμός του ψυχοπαθολογία  στο Βικιλεξικό
# Υπουργείο

Με την ονομασία **Υπουργείο** χαρακτηρίζεται ανώτατη κεντρική υπηρεσία της Δημόσιας Διοίκησης, της οποίας προΐσταται Υπουργός, που τυγχάνει πρόσωπο της εμπιστοσύνης του Πρωθυπουργού της χώρας.

Κάθε χώρα διατηρεί κάποιο αριθμό υπουργείων ανάλογα των αναγκών της Δημόσιας Διοίκησης, όπου κάθε ένα έχει εξειδικευμένο τομέα δράσης. Τα υπουργεία των διαφόρων χωρών ποικίλλουν πολύ μεταξύ τους, αν και τις περισσότερες φορές απαντώνται ως κοινά, κυρίως τα βασικά όπως των Εξωτερικών, Οικονομικών, της Εθνικής Άμυνας, κ.λπ. Μερικές χώρες όπως η Ελβετία, οι Φιλιππίνες και οι Ηνωμένες Πολιτείες Αμερικής δεν χρησιμοποιούν το όρο *υπουργείο* για τις κυβερνητικές υπηρεσίες τους αλλά απλά τα καλούν «τμήματα». Στο Χονγκ Κονγκ χρησιμοποιείται ο όρος "*γραφείο*".

## Ελληνικά Υπουργεία

## Εξωτερικοί σύνδεσμοι

* Λεξιλογικός ορισμός του υπουργείο  στο Βικιλεξικό
* Πολυμέσα σχετικά με το θέμα  Υπουργείο στο Wikimedia Commons
# Ρίου Μπράνκου

| Ρίο Μπράνκο |
| --- |
|  |
|

|  |  |
| --- | --- |
|  Σημαία |  Έμβλημα |

 |
| Ύμνος: d:Q19559414 |
| Ρίο Μπράνκο
9°58′41″S 67°48′42″W |
|  |
| Χώρα | Βραζιλία |
| Διοικητική υπαγωγή | Άκρε |
| Ίδρυση | 28  Δεκεμβρίου 1882 |
| Έκταση | 8.835,541 km² |
| Υψόμετρο | 143 μέτρα και 172 μέτρα |
| Πληθυσμός | 364.756 (2022) |
| Ταχ. κωδ. | 68900-000 |
| Τηλ. κωδ. | 68 |
| Ιστότοπος | Επίσημος ιστότοπος |
|  Σχετικά πολυμέσα |
|

Το **Ρίο Μπράνκο** (πορτογαλικά: *Rio Branco*, προφορά: [ˈʁiu ˈbɾɐ̃ku], *Λευκός Ποταμός*) είναι πρωτεύουσα της βραζιλιάνικης πολιτείας Άκρε, στη δυτική Βραζιλία. Το Ρίο Μπράνκο έχει 357.194 κατοίκους (υπολογισμοί 2013), σχεδόν τους μισούς απ'ότι όλη η πολιτεία. Η πόλη είναι κτισμένη σε υψόμετρο 150 μέτρων, στις όχθες του ποταμού Άκρι, ενός παραποτάμου του Πούρους.

Μια φυτεία καουτσουκόδεντρων δημιουργήθηκε στην περιοχή το 1882 γύρω από την οποία αναπτύχθηκε ένα χωριό. Το χωριό το 1904 μετονομάστηκε σε Ρίο Μπράνκο και έλαβε το καθεστώς δήμου. Μέχρι το 1920, το Ρίο Μπράνκο είχε αναδειχθεί ως η μόνη πρωτεύουσα στην περιοχή. Αναπτύχθηκε χάρις στην έλευση μεταναστών, η οποία ήταν πολύ έντονη τη δεκαετία του 1970, σε βιομηχανικό, εμπορικό και πολιτικό κέντρο.

Η πόλη εξυπηρετείται από το 1999 από διεθνές αεροδρόμιο, το οποίο αντικατέστησε το προηγούμενο που έκλεισε.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Ρίου Μπράνκου στο Wikimedia Commons
* Επίσημη ιστοσελίδα Αρχειοθετήθηκε 2018-10-10 στο Wayback Machine.